CELEX: 32016R0363
Language: ro
Date: 2016-03-14 00:00:00
Title: Regulamentul (UE) 2016/363 al Consiliului din 14 martie 2016 de modificare a Regulamentului (CE) nr. 881/2002 de instituire a unor măsuri restrictive specifice împotriva anumitor persoane și entități asociate cu rețeaua Al-Qaida

15.3.2016   
               
               
                  RO
               
               
                  Jurnalul Oficial al Uniunii Europene
               
               
                  L 68/1
               
            REGULAMENTUL (UE) 2016/363 AL CONSILIULUI
      din 14 martie 2016
      de modificare a Regulamentului (CE) nr. 881/2002 de instituire a unor măsuri restrictive specifice împotriva anumitor persoane și entități asociate cu rețeaua Al-Qaida
      CONSILIUL UNIUNII EUROPENE,
      având în vedere Tratatul privind funcționarea Uniunii Europene, în special articolul 215,
      având în vedere Decizia (PESC) 2016/368 a Consiliului din 14 martie 2016 de modificare a Poziției comune 2002/402/PESC privind măsuri restrictive împotriva membrilor organizației Al-Qaida, precum și a altor persoane, grupuri, întreprinderi și entități asociate cu aceștia (1),
      având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
      întrucât:
      
                  (1)
               
               
                  Regulamentul (CE) nr. 881/2002 al Consiliului (2) pune în aplicare măsurile prevăzute în Poziția comună 2002/402/PESC (3).
               
            
                  (2)
               
               
                  La 17 decembrie 2015, Consiliul de Securitate al Organizației Națiunilor Unite a adoptat Rezoluția (RCSONU) 2253 (2015), reamintind că Statul Islamic în Irak și Levant (ISIL, cunoscut și sub numele Da'esh) este un grup desprins din Al-Qaida și că orice persoană, grup, întreprindere sau entitate care sprijină ISIL (Da'esh) sau Al-Qaida este eligibilă pentru includere pe lista Organizației Națiunilor Unite.
               
            
                  (3)
               
               
                  La 14 martie 2016, Consiliul a adoptat Decizia (PESC) 2016/368 de modificare a Poziției comune 2002/402/PESC și de extindere a domeniului de aplicare a măsurilor restrictive la anumite persoane, grupuri, întreprinderi și entități asociate cu ISIL (Da'esh).
               
            
                  (4)
               
               
                  Respectivele măsuri intră în domeniul de aplicare a tratatului și, în consecință, este necesară o acțiune de reglementare la nivelul Uniunii pentru punerea lor în aplicare, în special pentru a se asigura aplicarea lor uniformă de către operatorii economici din toate statele membre.
               
            
                  (5)
               
               
                  În plus, este necesară modificarea Regulamentului (CE) nr. 881/2002, astfel încât să se ia în considerare modificările legislative survenite de la adoptarea sa.
               
            
                  (6)
               
               
                  Prin urmare, Regulamentul (CE) nr. 881/2002 ar trebui modificat în consecință,
               
            ADOPTĂ PREZENTUL REGULAMENT:
      Articolul 1
      Regulamentul (CE) nr. 881/2002 se modifică după cum urmează:
      
                  1.
               
               
                  Titlul se înlocuiește cu următorul text:
                  „Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida”.
               
            
                  2.
               
               
                  Punctul 5 de la articolul 1 se înlocuiește cu următorul text:
                  
                              „5.
                           
                           
                              «Comitetul pentru sancțiuni» înseamnă Comitetul Consiliului de Securitate al ONU instituit în temeiul Rezoluției 1267 (1999) a Consiliului de Securitate al ONU privind ISIL (Da'esh) și rețeaua Al-Qaida;”.
                           
                        
            
                  3.
               
               
                  La articolul 1 se adaugă următorul punct:
                  
                              „7.
                           
                           
                              «autoritățile competente» înseamnă autoritățile statelor membre, astfel cum sunt enumerate în anexa II.”
                           
                        
            
                  4.
               
               
                  Articolul 2 alineatul (1) se înlocuiește cu următorul text:
                  „(1)   Se îngheață toate fondurile și resursele economice care aparțin, se află în proprietatea ori posesia sau sunt controlate de o persoană fizică sau juridică, o entitate, un organism sau un grup enumerate în anexa I și anexa Ia, fie direct, fie indirect sau de către o terță parte care acționează în numele acestora sau la ordinele acestora.”
               
            
                  5.
               
               
                  La articolul 2, se introduce următorul alineat:
                  „(2a)   Interdicția de la alineatul (2) include, dar nu se limitează la furnizarea de găzduire pe internet și servicii conexe utilizate pentru a sprijini ISIL (Da'esh), Al-Qaida, precum și persoanele fizice sau juridice, entitățile, organismele sau grupurile enumerate în anexa I, plata răscumpărărilor, indiferent de modul sau de către cine este plătită suma necesară răscumpărării și resursele furnizate în legătură cu deplasările unor astfel de persoane fizice, inclusiv costurile legate de transport și de cazare.”
               
            
                  6.
               
               
                  La articolul 2 alineatul (3), cuvintele „asociate cu rețeaua Al-Qaida” se înlocuiesc cu cuvintele „asociate cu ISIL (Da'esh) sau cu organizația Al-Qaida”.
               
            
                  7.
               
               
                  La articolul 2 alineatul (4), cuvintele „aceste interdicții” se înlocuiesc cu „această interdicție”.
               
            
                  8.
               
               
                  La articolul 2a alineatul (1) litera (a), cuvintele „menționate în anexa II” se elimină.
               
            
                  9.
               
               
                  La articolul 2a alineatul (1) litera (b) punctul (iii), cuvintele „conform listei din anexa II” se elimină.
               
            
                  10.
               
               
                  La articolul 2a alineatul (3), cuvântul „Comunității” se înlocuiește cu cuvântul „Uniunii”.
               
            
                  11.
               
               
                  La articolul 5 alineatul (1), cuvintele „articolului 284 din tratat” se înlocuiesc cu „articolului 337 din Tratatul privind funcționarea Uniunii Europene”.
               
            
                  12.
               
               
                  Articolul 5 alineatul (1) litera (a) se înlocuiește cu următorul text:
                  
                              „(a)
                           
                           
                              furnizează de îndată orice informații de natură să faciliteze respectarea prezentului regulament, cum ar fi informații despre fondurile sau resursele economice deținute sau controlate atunci când acționează în numele sau la ordinul oricărei persoane fizice sau juridice, entități, organism sau grup enumerat în anexa I sau în anexa Ia sau privind conturile și sumele înghețate în conformitate cu articolul 2, către autoritățile competente ale statelor membre în care sunt rezidente sau în care se află, precum și Comisiei, direct sau prin intermediul respectivelor autorități competente.
                              În special, sunt furnizate informațiile disponibile cu privire la fondurile sau resursele economice deținute sau controlate de persoanele desemnate de Consiliul de Securitate al Organizației Națiunilor Unite sau Comitetul pentru sancțiuni și menționate în anexa I, în timpul perioadei de șase luni care precedă intrarea în vigoare a prezentului regulament;”.
                           
                        
            
                  13.
               
               
                  La articolul 5 alineatul (1) litera (b), cuvintele „enumerate în anexa II” se elimină.
               
            
                  14.
               
               
                  Articolul 7b se înlocuiește cu următorul text:
                  „Articolul 7b
                  (1)   Comisia este asistată de un comitet.
                  (2)   Atunci când se face trimitere la prezentul alineat, se aplică articolele 5 și 11 din Regulamentul (UE) nr. 182/2011 (*).
                  
                     (*)  Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13).”"
						
               
            
                  15.
               
               
                  La articolul 13, cuvântul „Comunităților” se înlocuiește cu cuvântul „Uniunii”.
               
            Articolul 2
      Prezentul regulament intră în vigoare în ziua următoare datei publicării în Jurnalul Oficial al Uniunii Europene.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 14 martie 2016.
         
            
               Pentru Consiliu
            
            
               Președintele
            
            F. MOGHERINI
         
      
      
         (1)  A se vedea pagina 17 din prezentul Jurnal Oficial.
      
         (2)  Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități asociate cu rețeaua Al-Qaida (JO L 139, 29.5.2002, p. 9).
      
         (3)  Poziția comună 2002/402/PESC a Consiliului din 27 mai 2002 privind măsuri restrictive împotriva membrilor organizației Al-Qaida, precum și a altor persoane, grupuri, întreprinderi și entități asociate cu aceștia (JO L 139, 29.5.2002, p. 4).